Avustusklinikka: tukea kulttuurihistoriallisten rakennusten korjaamiseen
2020-10-27 17:00 - 18:00 (Europe/Helsinki) | etänä
Vanhan, kulttuurihistoriallisesti arvokkaan rakennuksen korjaamiseen on mahdollista hakea valtion avustuksia. Säilyttävään, talon ominaispiirteet huomioivaan korjaamiseen voi hakea avustuksia Museovirastolta ja ELY-keskuksesta. Avustusten hakuajat ovat vuosittain loka-marraskuussa.
Lahden Museot eli Päijät-Hämeen alueellinen vastuumuseo järjestää yhteistyössä (Hämeen ELY-keskuksen ja) Korjausklinikka-hankkeen kanssa avustusklinikan verkossa. Tilaisuudessa Lahden Museoiden korjausrakentamisen asiantuntija Anssi Malinen kertoo valtion korjausavustusten ehdoista ja antaa käytännön ohjeita niiden hakemiseen. Alueidenkäytön asiantuntija Rauno Penttinen Hämeen ELY-keskuksesta pitää tietoiskun rakennusperinnön hoitoavustuksista. Kuulet myös lisää LAB-ammattikorkeakoulun ja Suomen Kotiseutuliiton Korjausklinikka-hankkeesta, joka tarjoaa tietoa ja neuvoja kestävään korjaamiseen.
Voit lähettää avustuksia koskevia kysymyksiä klinikalle etukäteen, vastaamme kysymyksiin tilaisuudessa. Lähetä kysymykset etukäteen Lahden Museoiden tutkijalle Reetta Nousiaiselle, reetta.nousiainen@lahti.fi
Tilaisuus toteutetaan Zoom-alustalla. Linkki tilaisuuteen: https://lut.zoom.us/j/6591086741.
Tervetuloa kuulemaan lisää avustuksista ja niiden hakemisesta!

Lue lisää Korjausklinikka-hankkeesta: https://kotiseutuliitto.fi/toiminta/hankkeet/korjausklinikka/
Kuva: Korjausklinikka / Reetta Nousiainen.

Verkkoseminaari tapahtumien järjestämisestä etäaikana
2020-10-27 17:00 - 18:30 | Internet
Kotiseutuliiton etätapahtumaklinikkaa kesäkuussa 2020. Kuva: Anna-Maija Halme.

Kotiseutuliiton kesällä alkanut virtuaalitapahtumien sarjaa jatkuu. Tällä kertaa tarkastelemme yhdessä tapahtumien järjestämisestä etäaikana. Tilaisuus on osa #Suomitoimii -kampanjaa.
Kotiseutuliitto etsii Suomi toimii -kampanjassaan jäsenistönsä parista hyviä uuteen normaaliin sopivia toimintamalleja kotiseutu- ja kulttuurityöhön #suomitoimii #yhdessä.
Seminaari järjestetään verkossa tiistaina 27.10. klo 17–18.30 ja se on suunnattu kaikille kotiseututoimijoille, Kotiseutuliiton jäsenille ja muille paikallistapahtumien järjestäjille.
Laajan jäsenkenttämme kotiseutuaktiivit eri puolilta Suomea kertovat seminaarissa omista etätapahtumistaan ja kokemuksistaan niiden järjestämisessä – mikä yllätti iloisesti, mikä meni pieleen, mitä opittiin.
Tule kuuntelemaan, oppimaan ja jakamaan kokemuksiasi!
Ohjelmassa:

Ensimmäiset virtuaaliset kotiseutupäivät Raahessa / Sari Nurro ja Anna Kippola, Raahe
Arabian katufestivaali / Milla Karkulahti ja Minna Tuuliainen, Helsinki
Kesäkö ilman tapahtumia? / Tuula Aitto-oja, Oulainen
Virtuaalinen vinkkisuunnistus / Ismo Funke, Mikkeli
Tilaisuuden loppuyhteenvedon tekee erityisasiantuntija Katja Koskela Espoon kaupungin kulttuurin tulosyksiköstä.

Ilmoittautuminen
Verkkoseminaari järjestetään Teams-työkalulla. Ilmoittautuminen päättyy sunnuntaina 25.10. Ilmoittautuneille lähetetään sähköpostilla osallistumislinkki ja lyhyt ohje Teams-työkalun käyttöön ilmoittautumisajankohdan umpeuduttua. Lisätietoja: toimisto@kotiseutuliitto.fi.
Ilmoittaudu tästä
